jkorsvik/nowiki_second_scrape_merged huggingface dataset:
Flaps

Flaps eller vingeklaffer er bevegelige deler bakerst på innerste del av flyvinger som kan stilles nedover (småfly, mindre jetfly) og i noen tilfelle skyves bakover (typisk større jetfly). Dette vil bedre effekten av vingen ved lavere hastigheter. Flaps vil bedre løftet av vingen ved få grader bruk. Ved maksimal vinkel vil luftmotstanden øke kraftig. Når et fly tar av brukes ofte 5–15 grader flaps for å minske steilehastigheten, og hjelpe løftet ved kortere rullebaner. Ved landing vil fly bruke opptil 50 grader flaps for å minske steilehastigheten, og dermed kunne lande ved lavere hastigheter enn det som normalt ville vært minimum for flytypen. Dette gir igjen flyet mulighet for å lande, og bremse ned på kortere avstand (merk: Større flytyper kan lande ved ganske korte rullebaner, men dette gjør at de må benytte store utslag på hjulbrems, noe som ikke er forsvarlig)
En del seilfly bruker flaps til motsatt fordel. De kan gjerne stille sine flaps i negativ posisjon for å bedre glidetallet ved større hastigheter.
Ved stor luftmotstand, ved høy hastighet, kan bruk av flaps forårsake store krefter på flaps og vinger slik at disse strukturene kan bøyes og ødelegges. På fartsmåleren i alle fly er det fargekoder som med en hvit bue langs skalaen viser hastighetsområdet for bruk av flaps. Ved bruk av flaps over denne hastigheten er det fare for å ødelegge flyet. Nederste grense for den hvite buen angir stall-hastighet med fulle flaps, som er den minste hastigheten flyet kan holde høyden med.

Det finnes mange utforminger av flaps. På en del mikrofly er det et enkelt ror bak på vingen som brukes både som balanseror og som flaps, og blir betegnet flaperon som er kombinasjon av flaps og aileron. (Balanseror på engelsk kalles aileron.)
Flaps brukes ofte samtidig med slats. Bakerst på ytre del av flyvingen sitter balanseror.
Motordeksel

Et motordeksel eller en cowling er en plate/deksel på fly som dekker motorrommet utvendig. Øvre cowling tilsvarer motorpanser på bil. Fremre kant av cowlingen vil vanligvis gå nesten fram til baksiden av propellen. Bakre vegg av flyets motorrom kalles brannvegg. Cowlingen er som regel utstyrt med gjeller som kan regulere gjennomstrømningen av luft.
Stjernemotorer gir større luftmotstand enn innebygde rekke- og V-motorer, derfor forsøkte man på 20-tallet å finne løsninger som kunne minske denne for stjernemotorer. I 1926 utviklet en britisk forsker en ring som i praksis var en slags vinge trukket rundt motoren, denne ble kjent som en Townend-ring etter forskerens navn og reduserte luftmotstanden med gjennomsnittlig 11%. I 1928 hadde NACA utviklet en cowling som var enda mer effektiv. Denne begynte med en form som gav løft på samme måte som med Townend-ringen, men fortsatte helt bak mot flyskroget med et lite mellomrom for gjennomstrømning av luft. NACA-cowlingen ble første gang prøvd på en Curtiss AT-5A og topphastigheten til flyet økte umiddelbart fra 190 km/t til 220 km/t.
Nils Petter Time

Nils Petter Time (født 28. januar 1972) er en norsk rockemusiker. Han stiftet gruppen Postgirobygget på 1990-tallet sammen med fire andre, og er nå gitarist i bandet. Gruppen ble startet i studentmiljøet på Fakultet for marin teknikk på NTNU i Trondheim.


== Diskografi ==


=== Postgirobygget ===
Melis (1996)
Essensuell (1997)
Supertanker (1999)
4-4-2 (2001)
Best av alt (2003)
Gull (2005)
Tidløs (2007)
Øyeblikk (2009)


== Referanser ==
Goju-Ryu

Goju-Ryu er en stilart i karate. Den er en av de store stilartene sammen med shotokan, wado-ryu og kyokushin.
Symmetri

Symmetri (gresk: συμμετρία, symmetria) er en karakteristisk egenskap ved geometriske figurer, systemer, ligninger og andre virkelige eller konseptuelle objekter.
Symmetri har vi f. eks. når den ene halvdelen av et objekt er et speilbilde av den andre halvdelen. Speilplanet kalles da et symmetriplan eller for todimensjonale objekter en speillinje. Forskjellige objekter kan ha alt fra ett til uendelig mange symmetriplan. En likesidet trekant har tre symmetrilinjer, mens en sirkel har uendelig mange symmetrilinjer og betegnes rotasjonssymmetrisk om et symmetripunkt. Symmetrier kan også finnes i levende organismer, som plantedeler, mennesker og dyr.
Mangel på symmetri betegnes som asymmetri.
Ifølge enkelte forskere ble symmetrilinjer først brukt i det gamle Hellas som et redskap i matematikken, og ble spredt over store deler av den kjente verden via romerne etter at de tok over Athen i år 212 før vår tidsregning.


== Matematikk ==
Man sier at et objekt er symmetrisk med hensyn på en matematisk operasjon hvis operasjonen ikke endrer objektets egenskaper, f. eks. utseendet.
Symmetrilinjer betegner linjer som er slik at figurene på hver sin side av linjen står i relasjon til hverandre. Innen speilsymmetri er delene på de to sidene av linjen helt like.  I antisymmetri brukes linjen til å skape et likt bilde som kan både vendes og snus så lenge det er en lik figur. En firkant kan for eksempel ha kun fire speilsymmetrilinjer, mens den kan ha et nærmest uendelig antall  antisymmetrilinjer.
En binær relasjon definert for to elementer 
  
    
      
        a
        ,
        b
      
    
    {\displaystyle a,b}
   regnes å være symmetrisk dersom det er slik at hvis a er relatert til b, så er b også relatert til a.


== Kjemi ==
Molekyler kan være symmetriske eller asymmetriske. De siste kan opptre i to eller flere såkalte isomere utgaver.


== Biologi ==
Dette er symmetri som omhandler emner innen biologi og organismer. F. eks. er øyne, ører, lunger, nyrer, armer og føtter symmetriske i de fleste dyrearter og hos mennesker.


=== Botanikk ===
Hos planter er det blomster, frukter, blader eller vekstform generelt, symmetribegrepet blir brukt. Da ofte med greske prefikser foran.

Monosymmetrisk betyr at det er kun ett symmetriplan.
Bisymmetrisk betyr at det er to symmetriplan.
Radiærsymmetrisk betyr at det er tre eller flere symmetriplan.Men en kan fortsatt komme med flere greske prefikser. Slik som tri– = 3, tetra– = 4, penta– = 5, hexa– = 6, hepta– = 7, octa– = 8, nona– = 9 og decasymmetrisk = 10


== Eksterne lenker ==
(en) Symmetry – kategori av bilder, video eller lyd på Commons 
(en) Symmetry – galleri av bilder, video eller lyd på Commons
Australia Zoo

Australia Zoo er en liten dyrepark som fortrinnsvis viser frem reptiler. Dyreparken ligger i byen Beerwah i Queensland, Australia. Den eies av familien Irwin; den nå avdøde Steve Irwin og hans enke Terri Irwin. Dokumentarserien The Crocodile Hunter gjorde dyreparken til en stor turistattraksjon.
Parken er mest kjent for sine krokodiller og foringen av dem, som ofte skjer med publikum til stede. Dyreparken er også kjent for å ha andre australske dyrearter som koalabjørner, vombater, tasmanske pungdjevler, slanger og (frem til 2006) den store galapagosskilpadden Harriet. Den ble regnet for å være verdens eldste levende dyr da den døde 23. juni 2006, 176 år gammel.


== Historie ==
Området der dyreparken står, ble kjøpt i 1970 av Steve Irwins foreldre, Lyn og Bob Irwin. Parken het opprinnelig Beerwah Reptile Park. Over 10 år senere ble den omdøpt til Queensland Reptile and Fauna Park, og området ble utvidet til det dobbelte da man kjøpte ytterligere førti mål. I 1987 åpnet Crocodile Environmental Park, blant annet for å sikre deltakrokodillens fortsatte eksistens.
På 1990-tallet hadde Crocodile Environmental Park blitt svært populær, og ble regnet som unik når det gjaldt fremvisningen av krokodilleforingen i parken. I 1992 ble parken omdøpt igjen, nå til Australia Zoo.

		
		
		


== Referanser ==


== Eksterne lenker ==
Offisielt nettsted 
(en) Australia Zoo – kategori av bilder, video eller lyd på Commons 
Crocodile Hunter.com
Radiostasjonen i Grimeton

Radiostationen Grimeton  er en langbølgesender for telegrafi og radiokommunikasjon. Stasjonen ligger i Grimeton, Varbergs kommune, Hallands län, omtrent 15 km øst for Varberg sentrum. Radiostasjonen eies i dag av Stiftelsen Världsarvet Grimeton, i et samarbeid mellom Länsstyrelsen i Halland, Varbergs kommune og Telia Sonera.
Stasjonen er det eneste bevarte anlegget i det nedlagte globale nettverket for trådløs kommunikasjon.
Stasjonen består av seks master på 127 meter. Mastene er godt synlige fra motorveien E6/E20. Mastene bærer en multipelantenne. Opprinnelig fantes to 200 kW Alexanderson-alternatorer – den ene finnes fremdeles, mens den andre ble skrotet i 1960.
Anlegget ble opptatt i UNESCOs verdensarvliste den 2. juli 2004 og er i dag verdens eneste elektromekaniske langbølgesender i drift. 


== Historie ==
Sveriges riksdag besluttet i 1921 å bygge en radiostasjon for trådløs telegrafi med USA. Man valgte å legge anlegget i Grimeton. Byggearbeidene påbegyntes i 1922 og stasjonen stod ferdig i 1924. Anlegget ble konstruert av Ernst Alexanderson, svenskfødt sjefsingeniør på RCA. Stasjonsbygningen ble tegnet av Carl Åkerblad. I desember 1924 ble den første direkte radioforbindelsen mellom Sverige og USA åpnet og stasjonen ble offisielt åpnet av Gustav V den 2. juli 1925.
Forbindelsen var et resultat av et samarbeid med Radio Corporation of America (RCA). Grimeton fungerte som sendestasjon, mens mottakerstasjonen lå i Kungsbacka.
Et nettverk med lignende stasjoner ble bygget over hele verden på 1920-tallet, men av disse finnes altså kun Grimeton i operativ drift. Hele anlegget er i detalj bevart i sin opprinnelige tilstand.
Under andre verdenskrig spilte stasjonen en sentral rolle i kommunikasjon med USA etter at kabeltrafikken ble avbrutt.
Etter hvert ble langbølgetrafikken erstattet med kortbølge. En av grunnene til at stasjonen er bevart i operativ tilstand er at Försvarsmakten bruker den til kommunikasjon med ubåter, noe som kun går med langbølge.
Radiostasjonen ble 11. oktober 1996 erklært som byggnadsminne, og er også beskyttet som et riksintresseområde for kulturmiljövården. 1997 ble stasjonen utropt til Årets Industriminne av Svenska Industriminnesföreningen.
Den svenske regjeringen besluttet i desember 2002 å nominere senderen som kandidat til UNESCO verdensarvliste, og den ble altså i 2004 opptatt i denne listen.
Den 2. juli 2005 ble verdensarven Grimeton innviet, og en nyoppført besøksbygning ble åpnet.
Lytt på senderens signal her SAQ:( — — —   — ———   ——— ——— — ——— )


== Alexandersondagen ==
Siden 1997 har man den 2. juli hvert år feiret «Alexandersondagen», døpt etter radiostasjonens konstruktør. På denne dagen sender stasjonen skarpt og man viser frem anlegget for allmennheten.


== Eksterne lenker ==
Offisiell hjemmeside for Radiostationen Grimeton Arkivert 5. september 2006 hos Wayback Machine.
Riksantikvarieämbetet – Radiostationen Grimeton
Alexander – Grimeton Veteranradios Vänner
Tekniska museets side om Grimeton radiostation
Konstruktion av radiotorn till Varbergs radiostation vid Grimeton (fra Teknisk Tidskrift 1924)
Benjamin Warren

Benjamin Warren (født 1879 i Newhall, Derbyshire, England, død 15. januar 1917 i Newhall, Derbyshire, England) er en tidligere engelsk landslagsspiller i fotball som spilte for to engelske klubber i årene 1899 til 1912. 
Warren spilte 22 landskamper, og scoret to mål, for England.


== Biografi ==
Benjamin Warren startet sin profesjonelle fotballkarriere i Derby County i mai 1899. I 1906 debuterte han på det engelske landslaget da England slo Irland 5-0 i Belfast. I juni 1908 laget han sitt første landslagsmål for England da de slo Østerrike 11-1 i Wien. Warren forlot Derby i august 1908 da han gikk til Chelsea, og han spilte for Chelsea fram til februar 1912 da en alvorlig skade sørget for at han ble nødt til å legge opp.  


== Karriere som fotballspiller ==


=== Landslagskarriere for England ===


=== Klubblag ===


== Kilder ==
Mortimer, Gerald (2004): The Who´s Who of DERBY COUNTY.  Breedon Books Publishing, Derby. ISBN 1-85983-409-4
Rollin, Jack (1998): ROTHMANS BOOK OF FOOTBALL RECORDS.  Headline Book Publishing, London. ISBN 0-7472-1954-0


== Eksterne lenker ==
(en) Benjamin Warren – national-football-teams.com 
(en) Benjamin Warren – EU-Football.info
Pelagisk

Pelagisk (fra gresk pelagikos, «som hører til havet», til pelagos, «(åpent) hav») er et ord som brukes for det hører til eller lever i frie vannmasser i havet eller i innsjøer til forskjell fra ved kysten eller på havbunnen. Ordet benyttes for å beskrive planter og dyr som lever i tilknytning til de frie vannmassene i hav og innsjøer. Begrepet benyttes også om aktiviteter på åpent hav, for eksempel pelagisk hvalfangst.


== Pelagiske delsoner ==
Den pelagiske sonen kan deles inn i flere delsoner.

Epipelagisk sone: Omfatter overflaten og dyp ned mot 200 m. Lysmengde og temperatur endres raskt nedover i denne sonen, og skifter med årstidene. Det er bare her at det er nok lys for fotosyntese.
Mesopelagisk sone: Omfatter dyp fra 200 m til cirka 1 000 m. Her er det lite eller intet lys, og temperaturen er stabil. Næringskjedene her er basert på næring som faller ned ovenfra. Mange arter vandrer opp i den epipelagiske sonen om natta. Bioluminescens er vanlig hos dyrene i denne sonen, og mange har øyne som er tilpasset svakt lys.
Bathypelagisk sone: Omfatter dyp fra 1 000 m til cirka 4 000 m
Abyssopelagisk sone: Omfatter dyp fra 4 000 m og ned til dyphavsslettene
Hadopelagisk sone: Omfatter dyphavsgropene.De bathypelagiske, abyssopelagiske og hadopelagiske sonene slås ofte sammen til en sone. Her er trykket svært høyt, temperaturen lav og tilgangen på næring liten.
Det motsatte av pelagisk er bentisk, altså knyttet til bunnen. Dyr som både lever på bunnen og beveger seg i de frie vannmassene kalles bentopelagiske. Pelagiske organismer deles i plankton, som driver med strømmen, og nekton, som kan bevege seg uavhengig av strømretningen.


== Referanser ==


== Litteratur ==
Borgstrøm, Reidar & Hansen, Lars Petter, red. (2000): Fisk i ferskvann, Landbruksforlaget
Sergio Badilla Castillo

Sergio Badilla Castillo (født 30. november 1947 i Valparaiso, Chile) er en chilensk
poet, forfatter og dramaturg. Badilla Castillo er grunnlegger av  transrealismen i den moderne dikting. Han regnes som en av de viktigste latinamerikanske dikterne og har en viktig posisjon i nyere spanskspråklige lyrikk.


== Dikting ==
Badilla Castillo debuterte i 1971. Han begynte ganske snart å eksperimentere med friere former, og det meste av lyrikken hans er skrevet i frie former. Hans dikt er ofte skrevet rundt flere tidsdimensjoner og scenarier som løper parallelt i samme tekst. Situasjonen kan synes kompliserte i begynnelsen, men i løpet av teksten blir det enklere å forstå takk være tekstenes dype menneskelige og  filosofiske innsikter. 


== Verk ==
La Morada del Signo. (Tegnets boning), Stockholm; Bikupa, 1982. Dikt.
Cantonírico (Drømens sang), Madrid; Ediciones LAR, 1983. Dikt.
Reverberaciones de Piedras Acuáticas (Gjenskinn fra vannstener) Stockholm; Bikupa, 1985. Dikt.
Terrenalis. Stockholm; Bikupa, 1988. Dikter.
Saga Nórdica. (Nordiske saga), Monteverdi. Santiago de Chile.. 1995. Dikt.
La Mirada Temerosa del Bastardo (Bastardens fryktsomme blikk), Valparaisos Kulturråd. 2003. Dikt.
Poemas Transreales y Algunos Evangelios (Transrealistiske dikt og noen evangelier) Aura Latina, 2005. Dikt.
James Albert Turner

James Albert Turner (født 1866 i Black Bull, Staffordshire, England, død 9. april 1904 i Stoke, Staffordshire, England) var en engelsk landslagsspiller i fotball som spilte for tre engelske klubber i årene 1888 til 1899. 
Turner spilte 3 landskamper for England.


== Biografi ==
James Albert Turner startet sin profesjonelle fotballkarriere i Bolton Wanderers i 1888, og i 1893 debuterte han på det engelske landslaget da England slo Wales 6-0 i Stoke. I september 1894 gikk Turner til Stoke City, og to år senere ble Derby County hans tredje klubb. Han spilte for Derby fram til 1898 da han returnerte til Stoke City. James Albert Turner la opp som aktiv spiller i 1899. 


== Karriere som fotballspiller ==


=== Landslagskarriere for England ===


=== Klubblag ===


== Referanser ==


== Kilder ==
Mortimer, Gerald (2004): The Who´s Who of DERBY COUNTY.  Breedon Books Publishing, Derby. ISBN 1-85983-409-4
Rollin, Jack (1998): ROTHMANS BOOK OF FOOTBALL RECORDS.  Headline Book Publishing, London. ISBN 0-7472-1954-0
Mortimer, Gerald (2006): DERBY COUNTY The Complete Record.  Breedon Books Publishing, Derby. ISBN 1-85983-517-1
Bay County

Bay County er navnet på to fylker i USA:

Bay County (Florida)
Bay County (Michigan)
Berrien County

Berrien County er navnet på to fylker i USA:

Berrien County (Georgia)
Berrien County (Michigan)
Calhoun County

Calhoun County er navnet på elleve fylker i USA:

Calhoun County (Alabama)
Calhoun County (Arkansas)
Calhoun County (Florida)
Calhoun County (Georgia)
Calhoun County (Illinois)
Calhoun County (Iowa)
Calhoun County (Michigan)
Calhoun County (Mississippi)
Calhoun County (Sør-Carolina)
Calhoun County (Texas)
Calhoun County (Vest-Virginia)
Emmet County

Emmet County er navnet på to fylker i USA:

Emmet County (Iowa)
Emmet County (Michigan)
Dickinson County

Dickinson County er navnet på tre fylker i USA:

Dickinson County (Iowa)
Dickinson County (Kansas)
Dickinson County (Michigan)
Huron County

Huron County er navnet på to fylker i USA og ett i Canada:

Huron County (Michigan) i USA
Huron County (Ohio) i USA
Huron County (Ontario) i Canada
Livingston

Begrepet eller navnet Livingston har flere betydninger:

Livingston (klan), en skotsk klan
Livingston (New Jersey) i New Jersey
Livingston (Skottland) i Skottland
Livingston County (Illinois)
Livingston County (Kentucky)
Livingston County (Michigan)
Livingston County (Missouri)
Livingston County (New York)
Livingston Parish i Louisiana
Genesee

Begrepet eller navnet Genesee har flere betydninger:


== Geografi ==
CanadaGenesee (Alberta), et tettsted i Leduc County i det sentrale Alberta.USAGenesee (California), et tettsted i Plumas County i California.
Genesee (Colorado), et census-designated place i Jefferson County i Colorado.
Genesee County (Michigan), et fylke i delstaten Michigan.
Genesee County (New York), et fylke som ligger i den vestre delen av delstaten New York.
Genesee Falls (New York), en by i Wyoming County i delstaten New York.
Genesee (Idaho), en by i Latah County i Idaho.
Genesee Theatre, et teater i Waukegan i Illinois.
Genesee (Lansing, Michigan), en bydel i Lansing i Michigan.
Genesee (Wisconsin), en by i Waukesha County i Wisconsin.
Genesee Depot (Wisconsin), et lite tettsted i Waukesha County i Wisconsin.
Genesee Park (Seattle), en park i Rainier Valley bydelen til Seattle i Washington.
Genesee (elv), en elv i nord-sentrale Pennsylvania og vestre New York.
Genesee Township (Whiteside County, Illinois) ligger i Whiteside County i Illinois.
Genesee Township (Michigan), Genesee Charter Township, er en charter township i Genesee County i Michigan.
Genesee Township (Potter County, Pennsylvania) ligger i Potter County i Pennsylvania.
Genesee (New York), en by i Allegany County i delstaten New York.
Genesee Valley Greenway, en jernbanetilknyttet turveistrekning i vestre delen av delstaten New York.
Genesee Valley Park, park som ligger i Rochester i delstaten New York langs breddene av elven Genesee.
Midland County

Midland County er navnet på to fylker i USA:

Midland County (Michigan)
Midland County (Texas)
Otsego

Begrepet eller navnet Otsego har flere betydninger:

Otsego County (Michigan), amerikansk fylke opprettet 1840
Otsego County (New York), amerikansk fylke opprettet 1791
John Cox

John Davies Cox (født 1870 i Spondon, Derbyshire, England, død juni 1957 i Toronto, Ontario, Canada) er en tidligere engelsk landslagsspiller i fotball som spilte for tre engelske klubber.  
Cox spilte 1 landskamp for England.


== Biografi ==
John Cox startet sin fotballkarriere i Spondon før han gikk til Long Eaton Rangers. I 1891 skrev han under for Derby County, og året etter debuterte han på det engelske landslaget da England slo Irland 2-0 i Belfast. Cox spilte for Derby County fram til 1899. Han emigrerte senere til Canada der livnærte seg som maler og dekoratør.


== Karriere som fotballspiller ==


=== Landslagskarriere for England ===


=== Klubblag ===


== Kilder ==
Mortimer, Gerald (2004): The Who´s Who of DERBY COUNTY.  Breedon Books Publishing, Derby. ISBN 1-85983-409-4
Rollin, Jack (1998): ROTHMANS BOOK OF FOOTBALL RECORDS.  Headline Book Publishing, London. ISBN 0-7472-1954-0
Mortimer, Gerald (2006): DERBY COUNTY The Complete Record.  Breedon Books Publishing, Derby. ISBN 1-85983-517-1
Estádio José Alvalade

Estádio José Alvalade er hjemmebanen til en av Portugals største fotballklubber, Sporting Lisboa. Stadionet ble designet av Tomás Taveira. Dette er et fem-stjerners stadion, hvilket vil si at det kan spiller alle typer finaler fra UEFA som EM i fotball, Mesterligaen og UEFA-cupen. Stadionet har en kapasitet på 52 000 plasser. UEFA-cupfinalen i 2005 ble spilt her. Den var mellom CSKA Moskva og Sporting Lisboa, som altså spilte på sin egen hjemmebane. Banen ble også brukt til EM i fotball 2004.
Georgi Asparukhov Stadion

Georgi Asparukhov Stadion er hjemmebanen til Levski Sofia i Sofia i Bulgaria. Banen ble bygget i 1960 og kapasiteten er 29 200. Stadionet er oppkalt etter Georgi Asparukhov, som spilte for klubben før han døde i en bilulykke i 1971. Banestørrelsen er 105 x 68 meter. Banen ble sist renovert i 1999.


== Eksterne lenker ==
(en) Georgi Asparuhov Stadium – kategori av bilder, video eller lyd på Commons
Presque Isle County

Presque Isle County er et fylke i den amerikanske delstaten Michigan. Det ligger nord på den sørlige halvøya ved Huronsjøen og grenser mot Alpena County i sørøst, Montmorency County i sørvest og mot Cheboygan County i vest.
Presque Isle Countys totale areal er 6 663 km² hvorav 4 954 km² er vann. I 2010 hadde fylket 13 376 innbyggere.  Administrasjonssenteret ligger i byen Rogers City.Fylket ble grunnlagt i 1840 av land fra Mackinac County. Det har fått sitt navn etter en amerikanisering av et fransk uttrykk som betyr nesten en øy.


== Referanser ==


== Eksterne lenker ==
(en) Offisielt nettsted 
(en) Presque Isle County, Michigan – kategori av bilder, video eller lyd på Commons
Vårveien (Oslo)

Se pekerside for flere forekomster av Vårveien.Vårveien (1A-55, 2-54) er en vei i Oslo på Ekeberg i bydel Nordstrand. Veien starter i Stamhusveien ved Ekeberg skole og går i hovedsakelig østlig retning gjennom Simensbråten, og ender i Enebakkveien rundt 100 meter nordvest for Ryenkrysset. Veien fikk sitt navn i 1915.På området til Vårveien 1 lå Simensbråten holdeplass til den ble nedlagt 1967.


== Referanser ==
Stamhusveien (Oslo)

Stamhusveien (1-83, 2-24) er en vei i Oslo på Ekeberg i bydel Nordstrand. Veien starter i krysset der Valhallveien smelter sammen med søndre delen av Ekebergveien, og ender opp i Vårveien. Veien fikk sitt navn i 1926 etter Ekeberg gård, som var et av landets få stamhus.


== Referanser ==
Frank Hansen

Frank Hansen (født 4. august 1945 i Oslo) er en norsk tidligere roer.
Under OL 1976 i Montréal vant han, sammen med broren Alf, Norges eneste gullmedalje. De seiret i klassen dobbeltsculler. I tillegg ble brødrene verdensmestre tre ganger, i 1975, 1978 og 1979. Under München-OL i 1972 rodde han inn til sølv sammen med Svein Thøgersen.


== VM- og OL-medaljer (alle i dobbeltsculler) ==
OL 1972 – sølv (med Svein Thøgersen)
VM 1974 – sølv (med Alf Hansen)
VM 1975 – gull (med Alf Hansen)
OL 1976 – gull (med Alf Hansen)
VM 1978 – gull (med Alf Hansen)
VM 1979 – gull (med Alf Hansen)


== Priser ==
1976 – Fearnleys olympiske ærespris for OL-gullet
1975 – Morgenbladets gullmedalje for VM-gullet


== Referanser ==


== Litteratur ==
Målet er nådd. Frank Hansen forteller til Thor Wennevold. Utgitt på Aschehoug 1977. ISBN 82-03-09349-3


== Eksterne lenker ==
(en) Frank Hansen – Olympics.com 
(en) Frank Hansen – Olympic.org 
(en) Frank Hansen – Olympedia 
(en) Frank Hansen – Sports-Reference (OL-resultater – arkivert) 
(en) Frank Hansen – FISA 
Bilde av brødrene Alf og Frank Hansen på Oslo Museum
Olleveien (Oslo)

Se pekerside for flere forekomster av Olleveien.Olleveien (1-31B, 2-30) er en vei i Oslo på Simensbråten i bydel Nordstrand. Veien starter i Vårveien og går til Brannfjellveien. Veien fikk sitt navn i 1952 etter en stor brønn som ble benyttet av befolkningen på Simensbråten inntil hovedvannledningen ble lagt i 1933–34.


== Referanser ==